laion/Wikipedia-Exotic huggingface dataset:
হলদেঠুঁটি মানিকজোড়

হলদেঠুঁটি মানিকজোড় (বৈজ্ঞানিক নাম: Mycteria ibis) Ciconiidae (সিকোনিডাই) গোত্র বা পরিবারের অন্তর্গত Mycteria (মাইক্টেরিয়া) গণের অন্তর্গত এক প্রজাতির বড় আকারের জলচর পাখি। হলদেঠুঁটি মানিকজোড়ের বৈজ্ঞানিক নামের অর্থ পেটরা সারস (গ্রিক mukter = পেটরা; লাতিন: ibis = সারস)। পাখিটি আফ্রিকার বিভিন্ন দেশে দেখা যায়। সারা পৃথিবীতে ১ কোটি ৮১ লক্ষ বর্গ কিলোমিটার জুড়ে এদের আবাস। বিগত কয়েক দশক ধরে এদের সংখ্যা কমেনি, বরং বেড়েছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। হলদেঠুঁটি মানিকজোড় বেশ বড়সড় সাদা জলচর পাখি। এর দৈর্ঘ্য কমবেশি ৯৭ সেন্টিমিটার। প্রাপ্তবয়স্ক পাখির মুখ পালকহীন ও চামড়া লালচে। এ চামড়া প্রজনন মৌসুমে গাঢ় লাল রঙ ধারণ করে। ঘাড়, গলা ও পিঠ দুধসাদা। দেহতলও সাদা। ডানার প্রান্ত-পালক কালো। ডানার কালো পালক-ঢাকনিতে সাদা ডোরা দেখা যায়। লেজের পালক কালচে। চোখের রঙ কালচে। লম্বা ঠোঁটের গোড়া কমলা-হলুদ। নিম্নমুখী ঠোঁটের আগা গাঢ় হলুদ। পা ও পায়ের পাতা লালচে। স্ত্রী ও পুরুষ মানিকজোড় দেখতে একই রকম। অপ্রাপ্তবয়স্ক পাখি মলিন সাদা। হলদেঠুঁটি মানিকজোড় নদীর পাড়, জলমগ্ন মাঠ, হ্রদ, কাদাচর, লবণ চাষের জমিতে ও নদীর মোহনায় বিচরণ করে। সচরাচর জোড়ায় কিংবা ছোট দলে থাকে। অগভীর পানিতে হেঁটে ঠোঁট খুলে কাদায় ঢুকিয়ে এরা খাবার খুঁজে বেড়ায়। ঠোঁটে মাছ বা অন্যান্য খাবারের অস্তিত্ব টের পেলেই এরা সাথে সাথে ঠোঁট বন্ধ করে ফেলে। খাদ্যতালিকায় রয়েছে মাছ, ব্যাঙ, চিংড়ি, কাঁকড়া, জলজ পোকামাকড় ও ছোট সরীসৃপ। পানির ধারে এরা প্রায়ই একপায়ে ঠায় দাঁড়িয়ে বিশ্রাম করে। ওড়ার সময় প্রলম্বিত পা ও গলা কিছুটা নিচের দিকে ঝুঁকে থাকে। বৃত্তাকারে ধীরলয়ে ওড়ে, ক্রমে ওপরে উঠে যায়। গলায় তেমন শব্দ নেই। ভয় পেলে, উত্তেজিত হলে, আনন্দিত হলে বা বিপদে পড়লে দু'ঠোঁটে বাড়ি মেরে ঠক ঠক শব্দ তোলে। প্রজনন ঋতুতে এক গাছে বা পাশাপাশি একাধিক গাছে অনেকগুলো পাখি মিলে কলোনি করে বাসা করে। এসব কলোনিতে বিভিন্ন প্রজাতির পানকৌড়ি ও অন্যান্য বকও বাসা করে। Mycteria ibis ওয়েব্যাক মেশিনে আর্কাইভকৃত ২৪ সেপ্টেম্বর ২০১২ তারিখে, BirdLife International এ হলদেঠুঁটি মানিকজোড় বিষয়ক পাতা। Mycteria ibis ওয়েব্যাক মেশিনে আর্কাইভকৃত ২৪ সেপ্টেম্বর ২০১২ তারিখে, The IUCN Red List of Threatened Species এ হলদেঠুঁটি মানিকজোড় বিষয়ক পাতা। উইকিমিডিয়া কমন্সে হলদেঠুঁটি মানিকজোড় সংক্রান্ত মিডিয়া রয়েছে। ARKive, হলদেঠুঁটি মানিকজোড় বিষয়ক তথ্য ও আলোকচিত্র।
পার্সি বিশি শেলি

পার্সি বিশি শেলি ১৭৯২ সালের ৪ঠা আগস্ট সাসেক্সের হরসেমে জন্মগ্রহণ করেন। তার বাবা ছিলেন একজন সংসদ সদস্য। শেলি ইটন এবং অক্সফোর্ড বিশ্ববিদ্যালয়ে শিক্ষা গ্রহণ করেন। অক্সফোর্ডে এসে শেলি প্রগতিবাদী লেখক যেমন, টম পেইন এবং উইলিয়াম গডউইনের লেখাসমূহ পড়া শুরু করেন। ১৮১১ সালে নাস্তিকতাকে সমর্থন করে একটি পুস্তিকা লেখার জন্য সে বিশ্ববিদ্যালয় থেকে বহিষ্কৃত হয়। তিনি উনিশ শতকের প্রথম দিকের একজন ইংরেজি কবি ছিলেন। তিনি প্রধান পাঁচজন রোমান্টিক কবিদের মধ্যে অন্যতম একজন ছিলেন। তিনি একাধারে কবি, নাট্যকার, সাহিত্যিক ছিলেন এবং ইংরেজ সাহিত্যে রোমান্টিক আন্দোলনের সবচেয়ে গুরুত্বপূর্ণ কবিদের মধ্যে তাঁকে বিবেচনা করা হয়। তার কিছু কবিতা,Ozymandias ও ODE TO THE WEST WIND, ইংরেজিতে অন্যতম বিখ্যাত কবিতা হিসেবে ধরা হয়। ইতালি উপকূলে একটি নৌকা দুর্ঘটনায় মাত্র ত্রিশ বছর বয়সে তিনি অকাল মৃত্যুবরণ করেন। নিজ বাড়িতে শিক্ষা জীবন শুরু হয় শেলীর ,পরে তাকে Syon House academy তে পাঠানো হয়। তারপর তাকে ১৮০৪ সালে Eton এ পাঠানো হয় ,যেখানে লাজুক শেলী হয়ে উঠেন "খ্যাপা শেলী"। সেখানে তিনি Zastrozzi এর মতন লেখনি লিখেন। তার ম্যাট্রিকুলেশন সম্পন্ন হয় University College,Oxford হতে ১৮১০ সালে। সেই বছরেই "The Necessity of Atheism" পুস্তিকা প্রকাশের জন্য তাকে ও তার বন্ধু Thomas Jefferson Hogg কে বহিস্কার করা হয়। শেলী হ্যারিয়েট ওয়েস্টব্রূক নামক এক রমনীর প্রেমে পড়েন ,যে একজন অবসর প্রাপ্ত হোটেল কিপারের মেয়ে ছিল । তারা ১৮১১ সালে পালিয়ে গিয়ে এডিনবার্গ নামক জায়গায় বিয়ে করেন । ১৮১৩ সালে লন্ডনে তাদের একটি বাচ্চা হয় । তারপরেই শেলীর দীর্ঘ কবিতা Queen Mab কবিতা টি প্রকাশিত হয় । ইতিমধ্যে, হ্যারিয়েটের সাথে বিবাহ একটি ব্যর্থতা প্রমাণিত হয়েছিল। ১৮১৪ সালে ,শেলি উইলিয়াম ও মেরি ওলস-টোমক্রাফট গডউইনের মেয়ে মেরির সাথে দেখা করেছিলেন। মেরি তার বিশ্বাস ভাগ করে নিয়েছিলেন যে বিবাহটি কেবল মাত্র একটি স্বেচ্ছাসেবী চুক্তি ছিল মাত্র । তারপরেই শেলী আর মেরি গডউইন সুইজারল্যান্ড এ পালিয়ে যান, কিন্তু Mary Godwin সঙ্গে পালানোর জন্য তার স্ত্রীকে ছেড়ে যান। শেলি এর প্রথম স্ত্রী আত্মহত্যা করার পরে, শেলি Mary Godwin বিয়ে করেন; যিনি পরে ফ্রাংকেনস্টাইন লেখক মেরি শেলি হিসাবে বিখ্যাত হয়ে ওঠেন। https://0.freebasics.com/xupsells/?encryptedcontinueuri=https%3A%2F%2Fbooks.google.co.uk%2Fbooks%3Fid%3DyTY6AAAAcAAJ%26pg%3DPA323&encryptedbackuri=https%3A%2F%2Fhttps-en-m-wikipedia-org.0.freebasics.com%2Fwiki%2FSpecial%3AMobileCite%2F893144236&why=not_zero_rated&no_header=1%7CLife of Percy Bysshe Shelley Bbc History- Percy Bysshe Shelley (1792-1822) SHELLEY, PERCY. (২০১৯)। ZASTROZZI.। BLURB। আইএসবিএন 0-464-19995-6। ওসিএলসি 1090285745।  Shelley and the Revolutionary Idea। Cambridge, MA and London, England: Harvard University Press। আইএসবিএন 978-0-674-42994-9।
মাইক্টেরিয়া

মাইক্টেরিয়া সিকোনিডাই গোত্রের অন্তর্গত বিষূবীয় অঞ্চলের বৃহদাকায় জলচর পাখিদের একটি গণ। মোট চারটি প্রজাতি এ গণের অন্তর্ভুক্ত। এ গণের প্রজাতিগুলো দুই আমেরিকা মহাদেশ, আফ্রিকার পূর্বাঞ্চল, দক্ষিণ ও দক্ষিণ-পূর্ব এশিয়ায় বিস্তৃত। অন্যসব মানিকজোড়ের তুলনায় কাস্তেচরাদের সাথে এদের শারীরিক গঠনে মিল পাওয়া যায়, যদিও কাস্তেচরাদের সাথে এদের কোন সম্পর্ক নেই। মাইক্টেরিয়া গণের সদস্যরা বেশ বড় আকারের পাখি। এদের উচ্চতা ৯০-১০০ সেন্টিমিটার ও ডানার বিস্তার প্রায় ১৫০ সেন্টিমিটার। দেহে সাদা প্রাধাণ্য লক্ষ্য করা যায়। দেহতলও সাদা। ডানার প্রান্ত-পালক কালো। ঠোঁট লম্বা, গোড়া প্রশস্ত ও কিছুটা নিম্নমুখী। ঠোঁটের গোড়ায় নাকের ছিদ্র ডিম্বাকার। মাথা ও পায়ের বড় অংশ পালকহীন। আঙুল লম্বা। লেজের নিচের ঢাকনি খুব লম্বা ও লেজকে ছাড়িয়ে বিস্তৃত। কেঠো মানিকজোড় ছাড়া বাকি সদস্যদের ঠোঁট হলদে, মুখ পালকহীন ও চামড়া লালচে বা হলদে এবং পা লালচে। কেঠো মানিকজোড়ের এ অংশগুলো কালচে ও ফিকে রঙের। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখি মলিন রঙের। নদীর পাড়, জলমগ্ন মাঠ, হ্রদ, কাদাচর, লবণ চাষের জমিতে ও নদীর মোহনায় বিচরণ করে। সচরাচর জোড়ায় কিংবা ছোট দলে থাকে। অগভীর পানিতে হেঁটে ঠোঁট খুলে কাদায় ঢুকিয়ে এরা খাবার খুঁজে বেড়ায়। খাদ্যতালিকায় রয়েছে মাছ, ব্যাঙ, চিংড়ি, কাঁকড়া, জলজ পোকামাকড় ও ছোট সরীসৃপ। পানির ধারে এরা প্রায়ই একপায়ে ঠায় দাঁড়িয়ে বিশ্রাম করে। ওড়ার সময় প্রলম্বিত পা ও গলা কিছুটা নিচের দিকে ঝুঁকে থাকে। মিশ্র কলোনিতে বাসা করে। দুধসাদা মানিকজোড় (Mycteria cinerea) হলদেঠুঁটি মানিকজোড় (Mycteria ibis) রাঙা মানিকজোড় (Mycteria leucocephala) কেঠো মানিকজোড় (Mycteria americana) কেঠো মানিকজোড় (Mycteria americana) দুধসাদা মানিকজোড় (Mycteria cinerea) রাঙা মানিকজোড় (Mycteria leucocephala) এছাড়া জীবাশ্ম বিশ্লেষণ করে কেঠো মানিকজোড়ের সাথে সম্পর্কিত দুইটি প্রজাতির সন্ধান পাওয়া গেছে: Mycteria milleri (মিলারের মানিকজোড়; মধ্য মায়োসিন, যুক্তরাষ্ট্র) Mycteria wetmorei (ওয়েটমোরের মানিকজোড়; অন্ত্য-প্লেইস্টোসিন, যুক্তরাষ্ট্র) Suarez, William & Olson, Storrs L. (2003): New Records of Storks (Ciconiidae) from Quaternary Asphalt Deposits in Cuba. Condor 105(1): 150-154. DOI:10.1650/0010-5422(2003)105[150:NROSCF]2.0.CO;2 HTML abstract উইকিমিডিয়া কমন্সে মাইক্টেরিয়া সংক্রান্ত মিডিয়া রয়েছে।
আবদুল মান্নান (দ্ব্যর্থতা নিরসন)

আবদুল মান্নান নামটি নিম্নের ব্যক্তিবর্গকে নির্দেশ করতে পারেঃ- আবদুল মান্নান (বীর উত্তম), বাংলাদেশের স্বাধীনতা যুদ্ধের খেতাবপ্রাপ্ত মুক্তিযোদ্ধা। আবদুল মান্নান (বীর প্রতীক), বাংলাদেশের স্বাধীনতা যুদ্ধের খেতাবপ্রাপ্ত মুক্তিযোদ্ধা। আবদুল মান্নান (পটুয়াখালীর মুক্তিযোদ্ধা), বাংলাদেশের স্বাধীনতা যুদ্ধের বীর প্রতীক খেতাবপ্রাপ্ত মুক্তিযোদ্ধা। আবদুল মান্নান (বীর বিক্রম), বাংলাদেশের স্বাধীনতা যুদ্ধের বীর বিক্রম খেতাবপ্রাপ্ত মুক্তিযোদ্ধা। আবদুল মান্নান (মুক্তিযোদ্ধা), বাংলাদেশের স্বাধীনতা যুদ্ধের খেতাবপ্রাপ্ত মুক্তিযোদ্ধা। আবদুল মান্নান (রাজনীতিবিদ), বাংলাদেশের রাজনীতিবিদ ও ঢাকা-১০ আসনের সাবেক সাংসদ। আবদুল মান্নান আবদুল মান্নান (ভারতীয় রাজনীতিবিদ) এম এ মান্নান, দ্ব্যর্থতা নিরসন পাতা। আব্দুল মান্নান, দ্ব্যর্থতা নিরসন পাতা। আব্দুল মান্নান চৌধুরী, দ্ব্যর্থতা নিরসন পাতা। আব্দুল মান্নান ভূঁইয়া, বাংলাদেশের রাজনীতিবিদ এবং সাবেক মন্ত্রী ও সাংসদ। মুহাম্মদ আবদুল মান্নান, রাজনীতিবিদ এবং সাবেক মন্ত্রী ও সাংসদ। আবদুল মান্নান সৈয়দ, বাংলাদেশের অগ্রগণ্য আধুনিক কবি, সাহিত্যিক, গবেষক ও সাহিত্য-সম্পাদক। মোহাম্মদ আবদুল মান্নান - বীর বিক্রম খেতাবপ্রাপ্ত মুক্তিযোদ্ধা। মোহাম্মদ আবদুল মান্নান (বীর বিক্রম), বীর বিক্রম খেতাবপ্রাপ্ত মুক্তিযোদ্ধা। মুহাম্মদ আব্দুল মান্নান, ইসলামী রাজনীতিবিদ, লেখক ও গবেষক এবং বাংলাদেশ ইসলামী ফ্রন্টের চেয়ারম্যান। আবদুল মান্নান হাওলাদার, তৎকালীন বরিশাল-৫ আসনে সংসদ সদস্য ছিলেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
পূর্ববঙ্গ-গীতিকা

পূর্ববঙ্গ অঞ্চলের প্রচলিত লোকসাহিত্যকে একত্রে পূর্ববঙ্গ গীতিকা বলা হয়। প্রাচীন কাল থেকে মানুষের মুখে মুখে প্রচলিত হয়ে আসা পালাগুলি বাংলা সাহিত্যের অমূল্য সম্পদ। ১৯২৬ সালে ডক্টর দীনেশচন্দ্র সেন কলকাতা বিশ্ববিদ্যালয়ের অর্থ সাহায্যে পালাগুলো সম্পাদনা করে প্রকাশ করেন এবং চন্দ্রকুমার দে তা সংগ্রহ করেন ৷ পরে ১৯৭১-১৯৭৫ সালে ক্ষিতীশচন্দ্র মৌলিক ও সাত খণ্ডে প্রাচীন পূর্ববঙ্গ গীতিকা প্রকাশ করেন। চন্দ্রকুমার দে, দীনেশচন্দ্র সেন, আশুতোষ চৌধুরী, জসীমউদ্দীন, নগেন্দ্রচন্দ্র দে, রজনীকান্ত ভদ্র এবং বিজনবিহারী লালের সংগৃহীত এই পালাগুলোর সংখ্যা পঞ্চাশাধীক। তার মধ্য থেকে কিছু নিম্নে দেয়া হলঃ ধোপার পাট মইষাল বন্ধু কাঞ্চনমালা কমলা রাণীর গান মদনকুমার ও মধুমালা পরীবানুর হঁলা মলকাবানু মনুমিয়ার হঁলা নছর মালুম দেওয়ান মনোহর ও মজুনা নেজাম ডাকাতের পালা দেওয়ান ঈশা খাঁ মাঞ্জুর মা কাফনচোরা ভেলুয়া হাতি খেদার গান আয়না বিবি কমল সদাগর চৌধুরীর লড়াই গোপিনী কীর্তন সূজা তনয়ার বিলাপ বার তীর্থে গান নূরুন্নেছা ও কবরের কথা বন্ডুলার বারমাসী শিলাদেবী ভারাইয়া রাজা বাংলাপিডিয়া
লেপ্টোপ্টাইলোস

লেপ্টোপ্টাইলোস সিকোনিডাই গোত্রের অন্তর্গত বিষূবীয় অঞ্চলের বৃহদাকায় জলচর পাখিদের একটি গণ। মোট তিনটি প্রজাতি এ গণের অন্তর্ভুক্ত। এ গণের একটি প্রজাতি সাব-সাহারান আফ্রিকা এবং বাকি দু'টি প্রজাতি দক্ষিণ ও দক্ষিণ-পূর্ব এশিয়ায় বিস্তৃত। মদনটাক (Leptoptilos javanicus) হাড়গিলা (Leptoptilos dubius) ম্যারাবু মদনটাক (Leptoptilos crumeniferus) মদনটাক (L. javanicus) হাড়গিলা (L. dubius) ম্যারাবু মদনটাক (L. crumeniferus) উইকিমিডিয়া কমন্সে লেপ্টোপ্টাইলোস সংক্রান্ত মিডিয়া রয়েছে।
আব্রাহাম ডি বার্টলেট

আব্রাহাম ডি বার্টলেট (১৮১২-১৮৯৭) ছিলেন একজন ব্রিটিশ প্রাণীবিদ। তিনি প্রখ্যাত প্রাণীবিদ অ্যাডওয়ার্ড বার্টলেটের পিতা। ব্রিটিশ মিউজিয়ামের কাছে বার্টলেটের ছোট একটি দোকান ছিল। তাতে প্রাকৃতিক ইতিহাস সম্পর্কিত বিভিন্ন দ্রব্য বিক্রয় করতেন তিনি। তিনি বিভিন স্টাফ করা জীবজন্তুও বিক্রয় করতেন সেখানে। ১৮৫৯ থেকে ১৮৯৭ সাল পর্যন্ত তিনি লন্ডন চিড়িয়াখানার সুপারিন্টেন্ডেন্ট হিসেবে দায়িত্ব পালন করেন। চিড়িয়াখানায় পশুপাখি পর্যবেক্ষণ করে তিনি অসংখ্য নিবন্ধ রচনা করেন। এসব নিবন্ধ তার মৃত্যুর পর দুইটি সংকলনে প্রকাশিত হয়, Wild Animals in Captivity (১৮৯৮) এবং Life among Wild Beasts in 'the Zoo' (১৯০০)। উইকিমিডিয়া কমন্সে আব্রাহাম ডি বার্টলেট সম্পর্কিত মিডিয়া দেখুন। আব্রাহাম ডি বার্টলেট
জ্যাবিরু

জ্যাবিরু (বৈজ্ঞানিক নাম: Jabiru mycteria) Ciconiidae (সিকোনিডাই) গোত্র বা পরিবারের অন্তর্গত Jabiru (জ্যাবিরু) গণের অন্তর্গত একমাত্র সদস্য। প্রজাতিটি একটি বড় আকারের জলচর পাখি। জ্যাবিরুর বৈজ্ঞানিক নামের অর্থ গলা গিলে ফেলা পেটরা পাখি (তুপি-গুয়ারানি: Jabiru = গলা গিলে ফেলা; গ্রিক mukter = পেটরা)। পাখিটি মধ্য আমেরিকা ও দক্ষিণ আমেরিকার গুটিকয়েক দেশে দেখা যায়। সারা পৃথিবীতে ১ কোটি ২ লাখ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমে যাচ্ছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। সারা পৃথিবীতে প্রাপ্তবয়স্ক জ্যাবিরুর সংখ্যা ৬,৭০০-১৭,০০০টি। Jabiru mycteria ওয়েব্যাক মেশিনে আর্কাইভকৃত ১১ নভেম্বর ২০১২ তারিখে, The IUCN Red List of Threatened Species এ জ্যাবিরু বিষয়ক পাতা। Jabiru mycteria ওয়েব্যাক মেশিনে আর্কাইভকৃত ১৫ অক্টোবর ২০১২ তারিখে, BirdLife International এ জ্যাবিরু বিষয়ক পাতা। উইকিমিডিয়া কমন্সে জ্যাবিরু সংক্রান্ত মিডিয়া রয়েছে। ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় জ্যাবিরু নিবন্ধ তথ্য রয়েছে। Jabiru Video Documentary Jabiru videos ওয়েব্যাক মেশিনে আর্কাইভকৃত ২৪ নভেম্বর ২০১১ তারিখে on the Internet Bird Collection Mangoverde.com: Jabiru Jabiru mycteria. Retrieved 2006-DEC-06. Saúde Animal: Jaburu ou tuiuiú: Espécie animal brasileiro ameaçado de extinção [in Portuguese]. Retrieved 2006-DEC-06. [১][স্থায়ীভাবে অকার্যকর সংযোগ] Jabiru Information and Photos South Dakota Birds and Birding Stamps (for 9 countries) with RangeMap Jabiru photo gallery VIREO Photo-High Res; Article borderland-tours
ইউপিএস

ইউপিএস এর পূর্ণ নাম হলো Uninterruptible Power Supply বা Uninterruptible Power Source। ইউপিএস (UPS) এমন একটি ইলেক্ট্রিক্যাল ডিভাইস (Electrical Device) যা কিছু সময়ের জন্য বিদ্যুৎ সঞ্চয় করে রাখতে পারে। এবং যেকোন মুহূর্তে কম্পিউটার ও অন্যান্য যন্ত্রপাতিতে বিদ্যুৎ সরবরাহ করতে পারে। ইউপিএস (UPS) সাধারণত Auxiliary বা ইমার্জেন্সী পাওয়ার সিস্টেম (Emergency Power System) অথবা স্ট্যান্ডবাই জেনারেটর (Standby Generator) হতে ভিন্নতর। কেননা ইহা তাৎক্ষনিকভাবে নীরবচ্ছিন্ন বিদ্যুৎ সরবরাহ করতে পারে। বিদ্যুৎ সংযোগ বিচ্ছিন্ন হতেই এটির সক্রিয় হয়ে উঠে। ইউপিএস-এর ব্যাটারী কিছু বিদ্যুৎ শক্তি সঞ্চয় করে রাখে। ফলে হঠাৎ বিদ্যুৎ চলে গেলে সাধারণত এক থেকে দুই মিলিসেকেন্ড (Millisecond) এর মধ্যে ব্যাটারী হতে সঞ্চিত বিদ্যুৎ সরবরাহ করতে পারে। মূল সিস্টেম (Main System)-এ লোড (Load) সরাসরি ইনপুট পাওয়ার (Input Power)-এর সাথে সংযুক্ত থাকে। যখন মেইন পাওয়ার সাপ্লাই(Main Power Supply) সংযোগ দিতে ব্যর্থ হয়, তখন এটি তার কার্যক্রম আরম্ভ করে অর্থাৎ পাওয়ার ব্যাকআপ (Power Back-Up) দেয়। ভোল্টেজ স্পাইক ইউপিএস (UPS) সাধারণত তিনভাগে ভাগ করা যায়। 1. অনলাইন ইউপিএস (On-line UPS) অনলাইন ইউপিএস (On-line UPS)-এ ডাবল কানভার্সন (Double Conversion) পদ্ধতি ব্যবহার করা হয়। এটি প্রথমে এসি ভোল্টেজ (AC voltage)কে ডিসি ভোল্টেজ (DC voltage)-এ রূপান্তর করে। তারপর, ইনভার্টিং (Inverting) করে আবার ডিসি ভোল্টেজ (DC voltage)-কে এসি ভোল্টেজ (AC voltage)-এ রূপান্তর করে। সাধারণত অনলাইন ইউপিএস (On-line UPS) ৫ মিনিট থেকে ২ ঘণ্টা পর্যন্ত বিদ্যুৎ সরবরাহ করতে পারে। 2. লাইন ইন্টারএ্যাকটিভ ইউপিএস (Line-interactive UPS) লাইন ইন্টারএ্যাকটিভ ইউপিএস (Line-interactive UPS) লাইনের ইনভার্টার(Inverter)-কে মেইনটেইন (Maintain) বা রক্ষণাবেক্ষণ করে। এবং নরমাল চার্জিং মোড (normal charging mode) থেকে কারেন্ট পাথ (current path) রিডিরেক্ট (Redirect)করে। 3. অফলাইন বা স্ট্যান্ডবাই ইউপিএস (Offline/Standby UPS) অফলাইন বা স্ট্যান্ডবাই ইউপিএস (Offline/Standby UPS) পদ্ধতিতে মূল সিস্টেম (Main System)-এ লোড (Load) সরাসরি ইনপুট পাওয়ার (Input Power)-এর সাথে সংযুক্ত থাকে। যখন মেইন পাওয়ার সাপ্লাই(Main Power Supply) সংযোগ দিতে ব্যর্থ হয়, তখন এটি পাওয়ার ব্যাকআপ (Power Back-Up) দেয়।
শিলাজিৎ মজুমদার

শিলাজিৎ মজুমদার (জন্ম: ৯ অক্টোবর ১৯৬৫) ভারতের পশ্চিমবঙ্গের গায়ক, গীতিকার ও অভিনেতা। তিনি তার স্কুল জীবনের লেখাপড়া শেষ করেন সেইন্ট পল কেজি স্কুল, স্কটিশ কলেজিয়েট স্কুল-এ অধ্যয়ন করে। এরপর তিনি ভর্তি হন স্কটিস চার্চ কলেজ নামক একটি কলেজে। শিলাজিৎ মজুমদার কলকাতা বিশ্ববিদ্যালয়ের অন্তর্ভুক্ত 'বিদ্যাসাগর কলেজ' থেকে স্নাতকোত্তর করেছেন। ভূমিকা আমরা ও বেঞ্চ আছি ঠিক এখান এ এক্স=প্রেম এক্স=২প্রেম শিলাজিৎ এর পাগলামি - ফিসফিস লাল মাটির সরানে রিমঝিম সর্বনাশ ফোক রক আমরা হেমলক সোসাইটি (২০১২) কাটাকুটি (২০১১) জিয়ো কাকা (২০১১) গান্ডু (২০১১) বাই বাই ব্যাংকক (২০১১) টিনটোরেটোর যীশু (২০০৮) ছ-এ ছুটি (২০০৮) রাম বলরাম (২০০৮) তবু... আসতে হবে ফিরে (২০০৬) দ্বিতীয় বসন্ত ক্রান্তিকাল (২০০৫) মেহুলবনীর সেরেঙ্গ (২০০৪) প্রহর (২০০৪) সঙ্গী (২০০৩) ওয়াইটুকে, অথবা সেক্স কর্মী আসছে (২০০০) অসুখ (১৯৯৯) ফেরা "Bengal Tigers"। Celeb Sports। ২৭ মে ২০১২ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১২।  "SHILAJIT MAJUMDAR: Film Database - CITWF"। www.citwf.com। ২০১২-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৮-১১-২৪।  Ghose, Chandreyee (২০০৮-০৮-১০)। "Complex rules"। Calcutta, India: www.telegraphindia.com। সংগ্রহের তারিখ ২০০৮-১১-২৪।
বার্নার্ড বোজানকেট

বার্নার্ড বোজানকেট (ইংরেজি: Bernard Bosanquet; ১৪ জুন ১৮৪৮-৮ ফেব্রুয়ারি, ১৯২৩) একজন ইংরেজ দার্শনিক ও রাজনৈতিক তাত্ত্বিক। ১৯-শতকের শেষদিকে এবং বিংশ শতাব্দীর শুরুর দিকে ইংল্যান্ডের সামাজিক ও রাজনৈতিক প্রকল্পসমূহে তিনি বিশেষ ভূমিকা রাখেন। তখন তার চিন্তাধারা বেশ প্রভাববিস্তারকারী হলেও পরবর্তীকালে বিভিন্ন চিন্তাবিদ কর্তৃক সেগুলো সমালোচিত হয়। বার্নার্ড বোজানকেট নর্দাম্বারল্যান্ডের এক যাজক পরিবারে জন্মগ্রহণ করেন। অক্সফোর্ডের ব্যালিয়ল কলেজে অধ্যয়নকালে তিনি টমাস হিল গ্রিনের আদর্শবাদে আকৃষ্ট হন। ১৮৮১ সাল পর্যন্ত তিনি কলেজের ফেলো ও শিক্ষক হিসেবে কর্মরত থাকেন। বিংশ শতাব্দীর শুরুতে তিনি সেন্ট অ্যান্ড্রুজ কলেজে দর্শনশাস্ত্রের অধ্যাপক নিযুক্ত হন। ১৯০৮ সালে পর্যন্ত তিনি সেখানে কর্মরত থাকেন। রাষ্ট্রদর্শন ছাড়াও যুক্তিবিদ্যা ও অধিবিদ্যার উপর তিনি একাধিক গ্রন্থ রচনা করেন। দীর্ঘদিন তিনি ইংল্যান্ডের দার্শনিক মহলে কেন্দ্রীয় ব্যক্তিত্ব হিসেবে বিরাজ করেন। ১৯২৩ সালের ৮ ফেব্রুয়ারি তিনি লন্ডনে মৃত্যুবরণ করেন। বোজানকেটের দ্য ফিলোসফিকাল থিওরি অভ দ্য স্টেট (The Philosophical Theory of the State, "রাষ্ট্রের দার্শনিক তত্ত্ব") গ্রন্থটিকে (১৮৯৯) তার প্রধান রচনা হিসেবে গণ্য করা হয়। প্রথম বিশ্বযুদ্ধের সময় গ্রন্থটি ব্যাপক সমালোচনার সম্মুখীন হয়। লেনার্ড হবহাউজ তাঁর মেটাফিজিকাল থিওরি অফ দ্য স্টেট ("Metaphysical Theory of the State", "রাষ্ট্রের অধিবিদ্যক তত্ত্ব") গ্রন্থটি (১৯১৮) রচনা করেন প্রধানত এই গ্রন্থের সমালোচনা করে। Bernard Bosanquet স্ট্যানফোর্ড এনসাইক্লোপিডিয়া অফ ফিলোসফি-র ভুক্তি, লিখেছেন William Sweet Bernard Bosanquet page The Principle of Individuality and Value, Macmillan, 1912. (Gifford Lectures, 1910–12) The Value and Destiny of the Individual, Macmillan, 1923. (Gifford Lectures, 1910–12) The Philosophical Theory of The State (1899/2001), Kitchener, Ontario|Kitchener: Batoche Books Archives Hub: Bosanquet Papers
বাল্টিক সাগর

বাল্টিক সাগর ইউরোপের উত্তরাংশে অবস্থিত। এর চারদিকে স্ক্যান্ডিনেভীয় উপদ্বীপ, ইউরোপ মহাদেশের মূল ভূখণ্ড এবং ডেনমার্কের দ্বীপসমূহ অবস্থিত। পূর্বে এটি উত্তর মহাসাগরের সাথে যুক্ত। কৃত্রিম শ্বেত সাগর খালের মাধ্যমে এটি শ্বেত সাগরের সাথে যুক্ত। বাল্টিক সাগরের কতগুলো বাহু রয়েছে যেগুলোকে উপসাগরে মর্যাদা দেওয়া হয়েছে। উত্তরে অবস্থিত বথনিয়া উপসাগর, উত্তর-পূর্বে ফিনল্যান্ড উপসাগর ও পূর্বে রিগা উপসাগর অবস্থিত। যেসব দেশের সাথে সরাসরি সীমানা রয়েছে: যেসব দেশের সাথে সরাসরি সীমানা নেই তবে ড্রেইনেজ বেসিনের মাধ্যমে যুক্ত: উইকিঅভিধানে বাল্টিক সাগর শব্দটি খুঁজুন। Baltic Sea clickable map and details. Protect the Baltic Sea while its still not too late. The Baltic Sea Portal – a site maintained by the Finnish Institute of Marine Research (FIMR) (in English, Finnish, Swedish and Estonian) www.balticnest.org Encyclopedia of Baltic History ওয়েব্যাক মেশিনে আর্কাইভকৃত ১৭ মার্চ ২০০৫ তারিখে Old shipwrecks in the Baltic How the Baltic Sea was changing – Prehistory of the Baltic from the Polish Geological Institute Late Weichselian and Holocene shore displacement history of the Baltic Sea in Finland – more prehistory of the Baltic from the Department of Geography of the University of Helsinki Baltic Environmental Atlas: Interactive map of the Baltic Sea region Can a New Cleanup Plan Save the Sea? – spiegel.de List of all ferry lines in the Baltic Sea The Helsinki Commission (HELCOM) HELCOM is the governing body of the "Convention on the Protection of the Marine Environment of the Baltic Sea Area" Baltice.org – information related to winter navigation in the Baltic Sea. Baltic Sea Wind – Marine weather forecasts Ostseeflug – A short film (55'), showing the coastline and the major German cities at the Baltic sea. উইকিমিডিয়া কমন্সে বাল্টিক সাগর সংক্রান্ত মিডিয়া রয়েছে। ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় বাল্টিক সাগর নিবন্ধ তথ্য রয়েছে।
নাজির উদ্দিন জেহাদ

কে. এম. নাজির উদ্দিন জেহাদ যিনি শহীদ জেহাদ নামে সমধিক পরিচিত ছিলেন নব্বইয়ের সামরিক শাসন বিরোধী আন্দোলনের একজন কর্মী। রক্তঝরা ওই আন্দোলন ছিল বহুদলীয় গণতন্ত্র পুনপ্রতিষ্ঠার। নব্বইয়ের স্বৈরাচার বিরোধী গণআন্দোলনে অগ্রনী ভূমিকা পালন করতে গিয়ে পুলিশের বুলেট নিজের বুকে বরণ করে নেন জেহাদ। শাহাদাত বরণ করেন এই অকুতোভয় ছাত্রনেতা। তার রক্ত স্রোতের ধারা বেয়েই সে বছর সংঘটিত হয় গণঅভ্যুত্থান, পতন হয় স্বৈরশাসক এরশাদের। জেহাদ ১৯৯০ সালের ১০ অক্টোবর স্বৈরাচার বিরোধী গণআন্দোলনে ঢাকার পল্টনে পুলিশের গুলিতে শহীদ হন। কে. এম. নাজির উদ্দিন জেহাদ সিরাজগঞ্জ জেলার উল্লাপাড়া উপজেলাধীন নবগ্রাম গ্রামে জন্মগ্রহণ করেন। জেহাদ বাংলাদেশ জাতীয়তাবাদী ছাত্রদলের কর্মী ছিলেন। ১৯৯০ সালে স্বৈরাচার বিরোধী আন্দোলন শুরু হলে জেহাদ সক্রিয়ভাবে অংশগ্রহণ করেন। জেহাদ ১৯৯০ সালের ১০ অক্টোবর স্বৈরাচার বিরোধী গণআন্দোলনে ঢাকার পল্টনে পুলিশের গুলিতে শহীদ হন। শহীদ নাজির উদ্দিন জেহাদের এই আত্মোত্যাগের স্মরণে ১৯৯১ সালে স্মারক ডাকটিকেট প্রকাশ করা হয়। এছাড়াও প্রথম মৃত্যুবার্ষিকী উপলক্ষে আরো একটি স্মারক ডাকটিকেট প্রকাশ করা হয়। ২০১২ সালের ১০ অক্টোবর শহীদ নাজির উদ্দিন জেহাদের ২২তম মৃত্যুবার্ষিকী পালিত হয়। এ উপলক্ষে উল্লাপড়ায় জেহাদের কবরে ফুল দিয়ে শ্রদ্ধা জানান বাংলাদেশ জাতীয়তাবাদী দলের সাংগাঠনিক কর্মীরা। এ ছাড়াও বিএনপি চেয়ারপারসন খালেদা জিয়া এবং বিএনপির ভারপ্রাপ্ত মহাসচিব মির্জা ফখরুল ইসলাম আলমগীর পৃথক পৃথক বাণী প্রদান করেন। বাংলানিউজ২৪-এর প্রতিবেদন[স্থায়ীভাবে অকার্যকর সংযোগ] বাংলানিউজ২৪-জেহাদের মৃত্যুবার্ষিকী পালন[স্থায়ীভাবে অকার্যকর সংযোগ]
মেগারিক দর্শন

মেগারিক দর্শন বা মেগারিক দর্শনিক ধারা খ্রিস্টপূর্ব চতুর্থ শতকে মেগারার ইউক্লিড কর্তৃক প্রতিষ্ঠিত একটি অর্ধ-সক্রেটিক দার্শনিক সম্প্রদায়। এ দর্শন একত্ববাদে বিশ্বাস করে। এর মতে যা একক তাই ভাল। এ দর্শন আরও মনে করে সত্তা ও চিন্তা এক ও অভিন্ন। মেগারার ইউক্লিড ছিলেন সক্রেটিসের শিষ্য। সক্রেটিসের শিষ্য হিসেবে তিনি সক্রেটিসের পুণ্যের ধারণাকে সমর্থন করেন এবং মনে করেন যে অশুভের কোন তাত্ত্বিক বাস্তবতা নেই। জ্ঞানই পুণ্য, সক্রেটিসের এ মতের সাথে তিনি ইলিয়াটিকদের একক সত্তাবাদের সমন্বয় সাধনের চেষ্টা করেন। তার মতে, নৈতিক দৃষ্টিকোণ থেকে যা শুভ, প্রাকৃতিক দৃষ্টিকোণ থেকে তাই সৎ বা বাস্তব। জড়, গতি, শক্তি প্রভৃতির ধারণা প্রতিভাস (Illusion) মাত্র। এদের কোন প্রকৃত সত্তা নেই। পরিবর্তনশীল অভিজ্ঞতার জগৎ বাস্তব ও শুভ নয়, দৃষ্টিভ্রম বা প্রতিভাস মাত্র। যা নিজে থেকেই আছে, অর্থাৎ যা নিজের অস্তিত্বের জন্য অপরের উপর নির্ভরশীল নয়, একমাত্র তাই বাস্তব, তাই শুভ। পরমসত্তা এক ও অদ্বিতীয়। এর সঙ্গে পরম শুভের কোন পার্থক্য নেই। সত্তা ও শুভ এক ও অভেদ। তবে এই এক ও অভেদ সত্তার স্বরূপ কিরকম বা তা ইউক্লিড কীভাবে ব্যাখ্যা করেছিলেন, সে ব্যাপারে স্পষ্ট করে বলা যায় না। কখনও কখনও তিনি একে ধর্মীয় অর্থে একজন ব্যক্তি হিসেবে, আবার কখনও নৈর্ব্যক্তিক অর্থে ব্যবহার করেছেন। Diogenes Laërtius, ii. 106; Cicero, Academica, ii. 42 Gill ও Pellegrin 2006, পৃ. 134 Goulet-Cazé 1996, পৃ. 403–4 Kneale ও Kneale 1984, পৃ. 119 Dialectical School স্ট্যানফোর্ড এনসাইক্লোপিডিয়া অফ ফিলোসফি-র ভুক্তি, লিখেছেন Susanne Bobzien The Dialectical School and the Origin of Propositional Logic with an annotated bibliography